CELEX: E2004G0001
Language: da
Date: 2004-02-05 00:00:00
Title: 2004/1/: Afgørelse truffet af EFTA-staternes Stående Udvalg nr. 1/2004/SU af 5. februar 2004 om oprettelse af et kontor for EØS' finansieringsmekanisme og den norske finansieringsmekanisme

30.11.2006   
            
            
               DA
            
            
               Den Europæiske Unions Tidende
            
            
               L 332/34
            
         
      AFGØRELSE TRUFFET AF EFTA-STATERNES STÅENDE UDVALG
   
   
      Nr. 1/2004/SU
   af 5. februar 2004
   om oprettelse af et kontor for EØS' finansieringsmekanisme og den norske finansieringsmekanisme
   EFTA-STATERNES STÅENDE UDVALG HAR —
   under henvisning til aftalen om Det Europæiske Økonomiske Samarbejdsområde, som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »EØS-aftalen«,
   under henvisning til aftalen om Den Tjekkiske Republiks, Republikken Estlands, Republikken Cyperns, Republikken Ungarns, Republikken Letlands, Republikken Litauens, Republikken Maltas, Republikken Polens, Republikken Sloveniens og Den Slovakiske Republiks deltagelse i Det Europæiske Økonomiske Samarbejdsområde, i det følgende benævnt EØS-udvidelsesaftalen,
   under henvisning til protokol 38a om EØS' finansieringsmekanisme, der blev indføjet i EØS-aftalen ved EØS-udvidelsesaftalen,
   under henvisning til aftalen mellem Kongeriget Norge og Det Europæiske Fællesskab om en norsk finansieringsmekanisme for perioden 2004-2009,
   under henvisning til afgørelse truffet af EFTA-staternes Stående Udvalg nr. 4/2003/SU af 4. december 2003 om nedsættelse af et Interimsudvalg vedrørende EØS' Finansieringsmekanisme —
   TRUFFET FØLGENDE AFGØRELSE:
   Artikel 1
   1.   Der oprettes herved et kontor for EØS' finansieringsmekanisme 2004-2009 og for den norske finansieringsmekanisme.
   2.   Kontoret skal bistå ved forvaltningen af EØS' finansieringsmekanisme og den norske finansieringsmekanisme.
   3.   Kontoret skal også bistå ved forvaltningen af EØS' finansielle instrument 1999-2003 og finansieringsmekanismen 1994-1998.
   4.   Den nuværende enhed for det finansielle instrument i EFTA's sekretariat integreres i det nye kontor. Med hensyn til EØS' finansieringsmekanisme rapporterer kontoret til Interimsudvalget vedrørende EØS' Finansieringsmekanisme indtil ikrafttrædelsen af EØS-udvidelsesaftalen og derefter til det nye udvalg for EØS’ finansieringsmekanisme.
   5.   Med hensyn til den norske finansieringsmekanisme rapporterer kontoret til de norske myndigheder.
   6.   Kontoret skal administrativt være en del af EFTA's sekretariat. Kontoret vil have et særskilt administrativt budget, der finansieres af midlerne efter en fordelingsnøgle, der er baseret på deres respektive omkostninger.
   7.   Kontorets direktør udnævnes af Det Stående Udvalg efter indstilling fra Interimsudvalget vedrørende EØS' Finansieringsmekanisme.
   Artikel 2
   Denne afgørelse træder i kraft omgående.
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 5. februar 2004.
      
         
            På Det Stående Udvalgs vegne
         
         
            Formanden
         
         SD Prinz Nikolaus von LIECHTENSTEIN
         
         
            Generalsekretæren
         
         William ROSSIER